Ôceanijŏ to je zbiorowe miano wysp Pokojnego Ôceanu, co społym z Australijōm tworzōm ôsobnõ tajlã świata nazywanõ Australijōm i Ôceanijōm. Ôceanijŏ je nojsrogszym, w synsie przestrzyństw geograficznych, subregiōnym Azyje-Pacyfiku. Wiyrchnia wynosi kole 1,25 mln km². Nojsrogsze wyspy Ôceanije: Nowŏ Gwinyjŏ, Wyspa Połedniowŏ, Wyspa Pōłnocnŏ, Nowŏ Brytanijŏ, Nowŏ Irlandyjŏ, Nowŏ Kaledōnijŏ, Viti Levu, Vanua Levu, Bougainville, Guadalcanal, Makira, Espiritu Santo. Na wyspach Ôceanije uprawiŏ sie: palmã makrōnowõ, trzcinã cukrowõ, banany, ananasy, chlybowe strōma i w myńszym zakresie kafyj, kakau i kauczuk. Ludność robi we chycie fisz, byrkopławōw i żōłwiōw szylkretowych.